Nariadenie Komisie (ES) č. 128/2004
z 23. januára 2004,
ktorým sa mení a dopĺňa nariadenie (EHS) č. 2676/90, ktorým sa určujú metódy na rozbor vín v Spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], a najmä na jeho článok 46 ods. 3,
keďže:
(1) Metóda na meranie obsahu alkoholu vo víne hydrostatickými váhami sa zaktualizovala a schválila v súlade s medzinárodne uznávanými kritériami. Medzinárodný úrad pre vinnú révu a víno prijal nový popis tejto metódy na svojom valnom zhromaždení v roku 2003.
(2) Používanie tejto metódy dokáže zabezpečiť jednoduchšiu a presnejšiu kontrolu obsahu alkoholu v % objemu vo vínach, a tak sa vyhnúť sporom, ktoré vyplývajú z používania menej presných metód.
(3) Aktualizovaný popis tejto metódy spoločne so skúšobnými hodnotami pre parametre schválenia metódy by mal byť zahrnutý v kapitole 3 prílohy k nariadeniu Komisie (EHS) č. 2676/90 [2].
(4) Nariadenie (EHS) č. 2676/90 by sa preto malo primerane zmeniť.
(5) Opatrenia ustanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Kapitola 3 prílohy k nariadeniu (EHS) č. 2676/90 "Obsah alkoholu" sa týmto mení a dopĺňa takto:
1. v ods. 2 sa zrušuje bod 2.3.2.;
2. text v prílohe k tomuto nariadeniu sa vkladá ako ods. 4a za ods. 4,
3. v ods. 5 sa zrušuje bod 5.2. "Meranie hustoty pomocou hydrostatických váh".
Článok 2
Toto nariadenie nadobúda účinnosť siedmy deň po uverejnení v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 23. januára 2004